LUFUNJISHO 4
Bya Kwingijisha Mali
‘Bintu byo balangulukila jimo bilumbuluka inge besambapo.’
Bonse tukeba mali a kupotamo bintu bikeba ba mu bisemi byetu. (Byambo bya Mana 30: 8) Ibyo mali “akwashañana.” (Musapwishi 7:12) Kyakonsha kukatazha bingi baji mu masongola kwisamba pa mali, bino kange muleke mali aletenga makatazho mu masongola enu ne. (Efisesa 4:32) Baji mu masongola bafwainwa kuketekela benakwabo ne kufuukwila pamo bya kwingijisha mali.
1 TANCHIKAINGA BULONGO BYA KUPOTA
BYAMBA BAIBOLO: “Ñanyi mwi anweba uba inge ukeba kushimika kyamba ubula kukikala panshi ne kubala mali o akengijisha kuba’mba amone kana uji na avula a kwikipwishisha?” (Luka 14:28) Kyanema bingi kwikala pamo ne kwisamba pa bya kwingijisha mali. (Amosi 3: 3) Isambai pa byo mubena kukeba kupota ne pa mali o mubena kukeba kwingijisha. (Byambo bya Mana 31:16) Kechi mwafwainwa kupota kintu na mambo a kuba’mba muji na mali ne. Kechi mwafwainwa kwitwezha mu nkongole ne. Potai bintu byaesakana na mali onka o muji nao.
BYO MWAKONSHA KUBA:
Inge muji na mali ashalapo ku mpelo ya ñondo, isambai byo mu sa kukeengijisha
Umvwe ashalapo acheche, mwakonsha kukepeshako bya kupota. Umvwe mupota kajo ko banengezhezha jimo, mwakonsha kupota ko mwakonsha kwinengezhezha anweba bene
2 KASULUKAI KWISAMBA BYO MWAKONSHA KWINGIJISHA MALI O MUFOLA
BYAMBA BAIBOLO: “Tutesha muchima ku bintu byonse mu bukishinka, kechi kwi Yehoba konkatu ne, bino ne ku bantu.” (2 Kolinda 8:
Inge musaka kupota kintu kikatampe patanshi mwafwainwa kukisambapo na benakwenu. (Byambo bya Mana 13:10) Kwisamba bulongo pa mali kukaleta mutende mu masongola enu. Mwafwainwa kuyuka’mba ano mali enu bonse kechi enu bunke ne.
BYO MWAKONSHA KUBA:
Mwafwainwa kwitabuzhanya mali o mwakonsha kwingijisha kwakubula kwipuzha benakwenu
Isambainga pa mali kimye kyonse. Kechi kupembelelatu paikala lukatazho ne
run_Latn tso_Latn lug_Latn bem_Latn lug_Latn bem_Latn kin_Latn run_Latn bem_Latn tso_Latn bem_Latn bem_Latn kin_Latn bem_Latn bem_Latn